Ganix Haltzueta

Ganix Haltzueta HirigoienFrantseserako sortutako grafian Halsouet. Euskal Onomastikaren Datutegiak Haltzueta proposatzen du euskararako., ezizenez Oihanzaina edo DonamartiLanbideagatik eta bizitokia izan zuen etxearen izenagatik, hurrenez hurren. (Senpere, 1875eko ekainaren 15 – 1950eko irailaren 26) bertsolaria izan zen.

 Biografia 
Senperen jaioa, Amotze auzoko Donamartia etxean bizi izan zen. Pierre anaia ere bertsotan aritu izan zen. Oinarrizko ikasketak egin zituen eta lanbidez oihanzaina izan zen; hori dela eta, zuzenean debekatu ez bazioten ere, zeharka bertsotan era publikoan ez aritzeko presioak jasan zituen estatuaren administraziotik; horren ondorioz ez zuen 1935eko Bertsolari Txapelketa Nagusian -antolatutako lehenean alegia- parte hartu, Irabola herrikideak bigarren postua erdietsi zuen bitartean. 1918ko urtarrilaren 28an Elixabet Sangla arruetarrarekin ezkondu zen.Beñat Soulé: Neurtizlari Bertsulari Iparraldez, Euskaltzaleen biltzarra-Erroteta, 2011. 124-125. or. Bi seme izan zituzten, Pierre eta Antton.

Matxin Irabola lagun senpertarrarekin batera, Au Pays des Basques filmean (1930) agertu zen. Senpereko Herriko Etxean kontseilaria izan zen.

 Lanak 
Bat-bateko zein bertso jarrietan aritu izan zen. Senperen eta inguruko herrietako jaietan -Bera, Sara, Urdazubi, Zugarramurdi- sarritan ibili izan zen bertsotan, gehienbat Matxin Irabola auzokidearekinFranck Dolosor: Matxin Irabola, Senpereko bertsularia; Elkarlanean, 2010; 72. or..

Bere bertsoetakoa Pantxoa eta Peiok kantatu dute, 2002ko Lapurtar koblariak diskoanEkaitzaldi bloga..

 Erreferentziak 

 Ikus, gainera 
 Matxin Irabola
 Amotze
 Au Pays des Basques

Kategoria:Senpertarrak
Kategoria:Lapurdiko bertsolariak
Kategoria:Lapurdiko zinegotziak